Selfsorg Archives - Bettysbaai Akkommodasie
Leopard's Rest is 'n selfsorgwoonstel wat op die eienaar se perseel in Bettysbaai geleë is. Dit is ideaal vir 'n gesin wat op soek is na gerieflike verblyf weg van die stad se gejaag.
Die woonstel is volledig gemeubileer en beskik oor 2 slaapkamers, 1 badkamer en 'n oopplan-leefarea. Die hoofslaapkamer het 'n dubbelbed en die tweede slaapkamer het 2 enkelbeddens. Die badkamer beskik oor 'n aparte stort en bad, toilet, en wasbak. Die kombuis is goed toegerus met basiese toebehore om maaltye voor te berei en 'n aangrensende eetkamertafel met sitplek vir 4 gaste.
Die sonkamer bied gemaklike sitplek waar gaste kan ontspan en dit lei na braaigeriewe buite. Daar is veilige parkeerplek vir 1 voertuig op die perseel beskikbaar. Leopard's Rest is net 'n entjie se ry van swemstrande, 'n natuurreservaat en verskeie ander besienswaardighede af.
Skyhouse on Clarence is 'n moderne selfsorgvakansiehuis wat in Bettysbaai geleë is. Dit is naby Hermanus, Gordonsbaai en verskeie wynroetes. Die huis het 'n unieke glasdak wat 'n uitsig op die nabygeleë berge en sterrehemel bied.
Verblyf bestaan uit 3 slaapkamers en 2 badkamers met slaapplek vir 6 gaste. Elke slaapkamer het 'n dubbelbed. Die oopplan-kombuis is volledig toegerus vir selfsorg en daar is ook 'n eet- en leefarea. Die huis het 'n pragtige binnebraai-area wat lekker prakties is, veral as die wind buite waai.
Doendinge in die omgewing sluit perdry, visvang, voëlkyk, wynproe, bergfietsry en fietsry in. Die huis is naby 'n paar winkeltjies, restaurante en kroeë. Kleinmond is sowat 14 km ver en Kaapstad is 91 km ver.
Sol y Sombra is 'n selfsorg-ateljeewoonstel en is net 500 m van die Silversand-strand in Bettysbaai geleë. Die knus en huislike oopplan-woonstel het 'n privaat ingang en het geteëlde vloere en beskik oor houtmeubels.
Die eenheid bied slaapplek vir 2 gaste en het 'n dubbelbed. Die badkamer en het 'n bad en handdoeke word voorsien. Daar is 'n verhitte buitestort en 'n ingeslote binnehof.
Jy kan jou eie maaltye voorberei in die kombuisie wat toegerus is met 'n mikrogolfoond, ketel, yskas, induksieplaat en 'n verskeidenheid kookgeriewe en toebehore. Daar is 'n gemaklike rusbank en 'n etenstafel vir 2 in die kombuisie. Daar is ook 'n buitetafel en -stoele en braaigeriewe in die binnehof.
Ons is net 5 km vanaf die Harold Porter Botaniese Tuine en 'n 15 minute-motorrit vanaf Kleinmond. Gordonsbaai is net 30 km van ons af en Hermanus is ook net om die draai.
Vlei Studio is 'n knus en romantiese semi-losstaande selfsorgwoonstel in Bettysbaai, net 1 uur van Kaapstad Internasionale Lughawe af en 50 km van Hermanus af. Dit is teen die voet van die Kogelberg geleë, wat deel is van die Kogelberg Biosfeer Natuurreservaat. Die woonstel is naby die strand, verskeie winkels en restaurante.
Vlei Studio bied slaapplek vir tot 2 gaste en bestaan uit 1 slaapkamer, 1 badkamer, 'n kombuisie en 'n leefarea. Die slaapkamer het 'n dubbelbed met 'n ferm matras en katoenlinne. Daar is ook hangplek en rakke vir jou klere, 'n tafel, bedkassies en lampies, 'n verwarmer wat teen die muur gemonteer is en 'n muurprop vir 'n haardroër. Die badkamer het 'n ruim stort, handwasbak en 'n toilet. Donsige handdoeke word voorsien.
Die kombuisie is toegerus met 'n yskas, mikrogolfoond, tweeplaatstoof, ketel, broodrooster, potte en panne, breekware en eetgerei. Daar is ook 'n ontbythoekie. Die sitarea beskik oor 'n TV met plaaslike kanale, 'n DVD-speler, 'n radio met 'n CD-speler en 2 rottang-gemakstoele.
Buite is daar 'n klein patio met 'n bankie. Gaste het toegang tot 'n balkon bo met uitsigte oor die strandmeer en berge. 'n Weber-braai is beskikbaar en veilige parkeerplek word voorsien op die perseel. Die woonstel is in 'n fynbos-tuin geleë, met volop voëllewe.
Clarence Holiday Home is 'n selfsorg-vakansiehuis in Bettiesbaai wat direkte toegang tot die kuslyn het. Kom geniet die pragtige fynbos, oseaan en majestueuse berge in hierdie rustige dorpie.
Die huis het slaapplek vir 4 gaste en beskik oor 2 slaapkamers, 1 badkamer en 'n oopplan-kombuis, -eetarea en -leefarea. Die eerste slaapkamer het 'n dubbelbed en 'n see-uitsig en die tweede slaapkamer het 2 enkelbeddens en 'n uitsig op die tuin.
Die eet-area het 'n etenstafel met sitplek vir 6 en die leefarea het 'n kaggel en 'n lieflike see-uitsig. Die huis het alles wat jy kan nodig hê om 'n lieflike naweek wegbreek of 'n vakansie te geniet.
Anne's Place is 'n selfsorgdupleks in Bettysbaai, net 5 minute van die strand af. Die eienaar bly in 'n privaat eenheid met 'n aparte ingang.
Dié woonstel beskik oor 2 slaapkamers, 2 badkamers, 'n oopplan-sitkamer en -eetarea, asook 'n kombuis. Albei slaapkamers is op die boonste verdieping. Die eerste slaapkamer het 'n dubbelbed en die tweede slaapkamer het 2 enkelbeddens. Die boonste verdieping beskik ook oor 'n badkamer en 'n dek met braaigeriewe.
Die onderste verdieping beskik oor die tweede badkamer, sitkamer met eetarea en kombuis. Die sitkamer het 'n TV met sekere DStv-kanale en jy kan ook jou eie dekodeerder en slimkaart saambring. Daar is 'n motorhuis met parkeerplek vir 1 voertuig. 'n Skoonmaakdiens is nie tydens verblyf beskikbaar nie.
Let asseblief dat WiFi nie beskikbaar is nie en slegs gaste wat bespreek het word toegelaat.
Doendinge in die omgewing sluit fietsry, voetslaan en visvang in. Dis net 'n entjie se ry vanaf die pikkewynreservaat, Black Oystercatcher Reservaat en die Harold Porter Botaniese tuin.
Poppehuis- Betty's Bay is 'n selfsorg-vakansiehuis in Bettysbaai, ideaal vir 'n gesin wat op soek is na 'n rustige wegbreek na aan die see en weg van die stadslewe.
Die huis is volledig gemeubileer en het 2 slaapkamers, 1 badkamer en 'n oopplan-leefarea. Die hoofslaapkamer het 'n dubbelbed, die tweede slaapkamer het 'n enkelbed en stapelbed. Daar is 'n stort, wasbak en toilet in die badkamer.
Die kombuis is goed toegerus met 'n stoof, oond, yskas-vrieskas, mikrogolfoond en ingeboude kaste met breekware, eetgerei en ander toebehore.
Die sitkamer het gemaklike sitplek, 'n slaapbank geskik vir 'n kind, en 'n kaggel. Buite is daar 'n draagbare braai en 'n afdak waaronder 1 motor kan parkeer.
Poppehuis- Betty's Bay is 10 minute se stap vanaf die strand en naby 'n paar van die dorp se restaurante en winkels.
Die huis het 'n alarm, DStv en WiFi. Ons voorsien nie handdoeke nie en gaste moet dus hul eie handdoeke saambring.
Asb neem kennis daar is ekstra kostes verbonde wat nie in die kwotasies voorkom nie, dit is betaalbaar met aankoms: breekskadedeposito, beddegoedfooi en 'n skoonmaakfooi.